Blake Lively

Bleikė Laiveli (; g. 1987 m. rugpjūčio 25 d. Los Andžele) – amerikiečių aktorė, geriausiai žinoma vaidmeniu TV seriale „Liežuvautoja“ bei romantinėje dramoje „Adelinos amžius“.

 Biografija 
 Šeima 
Bleikė gimė Los Andželo priemistyje Tarzanoje, aktoriaus Ernie Lively ir madų pasaulio atstovės, talentų medžiotojos Elaine šeimoje. Ji turi vyresnį brolį Ericą,o motina – dar 3 vaikus iš ankstesnės santuokos. Visi Laivelių šeimos nariai dirba pramogų industrijoje.www.blamuourmagazine.co.uk 

 Aktorės karjera 
Vaikystėje Bleikė nuolat su tėvais lankėsi jų vedamuose užsiėmimuose, aktorystės pamokose, nes šie nenorėjo, kad mergaitė liktų su aukle. Būdama 10, ji atliko epizodinį vaidmenį tėvo režisuotame filme „Sandman“. 

2005 m. ji baigė Burbanko vidurinę mokykląwww.vogue.com.au , kurioje buvo sporto komandos palaikymo grupės nare. Jos vyresnysis brolis paprašė savo talentų agento nusiųsti seserį į kelias atrankas vasaros mėnesiais. Taip Bleikė gavo Bridžitos vaidmenį filme „The Sistehood of the Travelling Pants“, kuris buvo filmuojamas vasarą po jos mokyklos baigimo.www.wmagazine.com  Šis vaidmuo pelnė Bleikei Teen Choice Award apdovanojimą už debiutinį – proveržio vaidmenį. 2006 m. ji atliko epizodinį vaidmenį siaubo filme „Simon Says“ ir komedijoje „Accepted“, kuris nors ir nebuvo palankiai sutiktas kritikų, pelnė proveržio apdovanojimą „Hollywood Life“.www.zimbio.com 

2007 m. Bleikė pradėjo vaidinti jaunimui skirtame seriale „Liežuvautoja“ pagal to paties pavadinimo knygų seriją. Pradžioje ji ketino atsisakyti vaidmens, nes jau buvo metams atidėjusi studijas ir dabar ketino stoti į universitetą, tačiau buvo patikinta, kad galės suderinti studijas ir vaidmenį. Serialas buvo filmuojamas iki 2012 m. ir Bleikė jame atiko pagrindinį vaidmenį.www.tvbythenumbers.zap2it.com
2008 m. ji nusifilmavo juostoje „The Sisterhood of the Traveling Pants 2“, tačiau 2009 m. romantinė komedija „New York, I Love You“, nors ir teigiamai sutikta kritikų, patyrė finansinę nesėkmę.www.mtv.com  Tais pačiais metais pasirodžiusi juosta „The Private Lives of Pippa Lee“ taip pat buvo išgirta kino kritikų.www.screeninglog.com 

2012 m. Bleikė vaidino Oliver Stone juostoje „Savages“ su Salma Hayek ir John Travolta. Pradžioje šis vaidmuo buvo skirtas Jennifer Lawrence, tačiau ši jo atsisakė dėl užimtumo filmuojantis juostoje „Bado žaidynės“. 

2013 m. ji tapo kosmetikos kompanijos L'Oréal reklamos veidu. 2015 m. nusifilmavo dramoje „Adelinos amžius“ kartu su Michiel Huisman ir Harrison Ford, kuriame įkūnijo nesenstančią merginą. 

2016 m. Bleikę buvo galima išvysti siaubo filme „Sekluma“ ir Woody Allen režisuotoje juostoje „Café Society“, kuri debiutavo Kanų kino festivalyje. 2018 m. mistiniame trileryje „A Simple Favor“ ji vaidino kartu su Anna Kendrick, o 2020 m. Bleikė pasirodė veiksmo trileryje „The Rhythm Section“, prodiusuotame Džeimso Bondo frančizės prodiuserių Barbara Broccoli ir Michael G. Wilson. 

2021 m. ji debiutavo kaip režisierė, sukurdama vaizdo klipą atlikėjos Taylor Swift dainai „I Bet You Think About Me“.
 Asmeninis gyvenimas 
Nuo 2007 m. Bleikė 3 metus susitikinėjo su kolega iš serialo „Liežuvautoja“ Penn Badgley.

2010 m., filmuojant juostą „Žaliasis žibintas“, ji susipažino su pagridinio vaidmens atlikėjo Ryan Reynolds. 2011 m. spalį jie pradėjo susitikinėti, o 2012 m. rugsėjo 9 d. susituokė. Jiedu turi 4 vaikus. Šeima artimai bendrauja su atlikėja Taylor Swift.
 Filmografija 
 Metai Pavadinimas Vaidmuo Kita 2005 The Sisterhood of the Traveling Pants Bridget VreelandDebiutinis filmas 2006 Accepted Monica Moreland Hollywood Life’s Breakthrough apdovanojimas 2006 Simon Says Jenny 2007 – 2012 Liežuvautoja Serena van der Woodsen Pagrindinis vaidmuo 2007 Elvis and Anabelle Anabelle Leigh 2008 The Sisterhood of the Traveling Pants 2 Bridget Vreeland 2009 New York, I Love You Gabrielle DiMarco 2009 The Private Lives of Pippa Lee' jaunoji Pippa Lee 2010 The Town  Krista Coughlin 2011 Žaliasis žibintas Carol Ferris 2011 Hick  Glenda 2012 Savages  Ophelia 2015 Adelinos amžius Adaline Bowman 2016 Sekluma Nancy Adams 2016 Cafe Society Veronica Hayes 2017 All I See Is You Gina 2018 A Simple Favor Emily Nelson 2020 The Rhythm Section Stephanie Patrick

 Pagrindiniai apdovanojimai 
 Teen Choice Awards – geriausia nauja aktorė (2008), geriausia TV aktorė (2008, 2011)
 Astra Awards (nominacija) – geriausia aktorė (2009)
 Jupiter apdovanojimas (nominacija) – geriausia užsienio aktorė (2012, 2017)
 Saturno apdovanojimas (nominacija) – geriausia aktorė (2016)
 iHorror Awards (nominacija) – geriausia aktorė (2017)
 People‘s Choice Awards – geriausia dramos aktorė (2017)

 Šaltiniai 

 Nuorodos 

 Blake Lively puslapis IMDb tinklalapyje
 Biografijos svetainė

Kategorija:JAV aktoriai